سون زامانلار قاراباغ مناقشه سینین دینامیکاسینی تدقیق ائدن شخصلر کئچنیلکی آپرل حادثهلرنین اسیرینه چئوریلیبلر.
آخار. آذ خبر وئریر کی، بونو ایرواندا روسییا-ارمنیستان اونیورسیتتینده کئچیریلن «گلوباللاشما و اینتقراسییا پروسسلری شرایطینده میللی تهلوکهسیزلیک پروبلملری» کنفرانسیندا چیخیشی زامانی روسییالی پولیتولوگ سرگئی مارکدونوو سؤیلهییب. اونون سؤزلرینه گؤره، آپرل ساواشیندان اؤنجه ده بو اراضیده توققوشمالار اولوب و بو ساواش هئچ ده مناقشه صولحه سبب اولماییب:
«۲۰۱۶-جی ایللرده باش وئرنلر ۱۹۹۴-جو ایلدن محکملنهن گوج مرکزلرینین دییشمهسینین نتیجهسیدیر. اوستهلیک، تورکییه کیمی اویونچولار وار کی، مناقشه نین حلی ایله باغلی بین الخالق مانداتا صاحب دئییللر. تورکییهنین بو مناقشه ایله باغلی اساس مؤوقعیی اونون تعجیلی حل ائدیلمهسیدیر. غرب، آمریکا و روسییا بو مناقشه ده طرفلردن هئچ بیرینی مدافعه ائتمیر. تکجه تورکییه ۲۰۱۶-جی ایلدکی ساواشدا آشکار شکیلده آذربایجانی دستکلدیینی آچیقلادی. تورکییه آرتیق آمریکا و ناتو-نون کیچیک قارداشی رولونو اویناماقدان یورولوب. او، یالنیز قاراباغ یوخ، دیگر مسئلهلرده ده موستقیل سیاست یوروتمک ایستییر. آنکارا آرتق موستقیل اویونچو کیمی اؤزونو باکی-تیفلیس-قارص دمیریولونون آچیلیشیندا گؤستریب.
ایرانا گلینجه ایسه او، یئگانه دؤولتدیر کی، یئنیلنمیش مادرید پرینسیپلرینه قارشی چیخیش ائدیر، اما بونا قارشی اؤز آلترناتیو واریانتینی ایرلی سورمور. قاراباغ همچینین پوستسووت مکانیندا یئگانه مناقشه دیر کی، بورادا غرب و روسییا بیر-بیریله راضیدیر. روسییایا محاربه صرف ائتمیر. اونا گؤره کی، بو ساواش آوراسییا اتفاقی داخیلینده غیری-ایستابیللیک یارادا بیلر. غرب ایسه ساواشین باکی-تیفلیس-جیهانا و دیگر انرژی، اینفراستروکتور لاییحهلرینه ضربه ووراجاغیندان قورخور».
azb_Arab azb_Arab azb_Arab azb_Arab